FC Barcelona

Ing Futbol Club Barcelona (), a ausan da muring Barcelona at antimong palayo, Barça,Pronounced . metung yang propesional a football club, a makabasi king Barcelona, Catalonia, Espania.

Tetag ne kanitang 1899 ning metung a grupu da reng talapamyalung football a Swiss, Ingles ampong Catalan a panimunan nang Joan Gamper, ing club. Iti megi neng sagisag ning kulturang Catalan ampo ning Catalanismo, anya kasebyan ne o motto 'ing '"Més que un club" (E mu kabud metung a club). Ing opisyal a dalit ning Barcelona, yapin ing "Cant del Barça" a sinulat nang Jaume Picas ampo i Josep Maria Espinàs. E anti kareng keraklan kareng dakal a football club, deng talasuporta ing makibandi ampong mánibala king Barcelona. Ya ing kadwang pekamakwaltang football club king yatu agpang king  Deloitte Football Money League. a maki banwa-banwang pánakitan a €398 million. Malambat na neng karibal ning club ing Real Madrid. Awsan dong "El Clásico" deng pyalung da reng adwang club.

Ing Barcelona ing kasalukuyan a kampyun king football king Europa, at sinambut neng adwang pulu't metung (21) a La Liga, adwang pulu't limang (25) Copa del Rey, apulung (10) Supercopa de España, ampong atlung (3) Copa Eva Duarte. Kinilala ne mu ampong inorganisa ning RFEF ing Copa Eva Duarte manibat 1947 anggang 1953 lalam ning lagyung ita, anya e kayabe king pamamilang ing pamanyambut ning Barcelona king "Copa de Oro Argentina" anyang 1945 e kayabe king pamamilang, at den mung trophy kareng banwang 1948, 1952 ampong 1953 ing kayabe. King internasyonal a laban da reng club, sinambut yang apat a UEFA Champions League ing Barcelona, record a apat a UEFA Cup Winners' Cup, apat a UEFA Super Cup, ampong record a atlung Inter-Cities Fairs CupTuturing neng manimunang title ning FIFA (lon ya ing FIFA.com F.C. Barcelona profile king http://www.fifa.com/classicfootball/clubs/club=44217/) oneng keraklan e re tuturing a opisyal a titulu, uling e ne panimunan ning UEFA ampong record a adwang FIFA Club World Cup trophy.

Ing Barcelona murin ing bukud a club king Europang memyalung continental football balang panaun (season) manibat anyang 1955, at metung ya kareng atlu mung club a e milako king La Liga, kayabe ya ing Athletic Bilbao ampo ing Real Madrid. Anyang 2009, ing Barcelona ing meging mumuang club ning Espaniang sinambut king Treble (association football)treble a bibilugan da reng La Liga, Copa del Rey, ampo ing Champions League. Anyang banwang ita, megi ya mu namang mumunang football club a sinambut anam kareng anam a kompetisyon kilub ning pabanwa, anya akumpletu ne ing sextuple, a bibilugan da reng minunang mebanggit a atlu ampo reng Spanish Super Cup, UEFA Super Cup ampong FIFA Club World Cup.

 Notes 

 Dalerayan 

 Karagdagang babasan 






















 Filmography 
 Jordi Feliú, Barça, 75 años de historia del Fútbol Club Barcelona'', 1974.

 Suglung palwal 


 Futbolme team profile 
 Barcelona at La Liga  


Category:1899 establishments in Spain
Category:Association football clubs established in 1899
Category:Catalan symbols
Category:Copa del Rey winners
Category:Football clubs in Barcelona
Category:G-14 clubs
Category:La Liga clubs